РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 13

от дистанционното заседание чрез видеоконферентна връзка
на Комисия „Съдебна карта, натовареност и съдебна статистика”
към Съдийската колегия на Висшия съдебен съвет,
проведено на 02 юни 2021 г.

Днес, 02 юни  2021 г. от 14:00 часа се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
БОРЯНА ДИМИТРОВА
ДРАГОМИР  КОЯДЖИКОВ – отсъства 
КРАСИМИР ШЕКЕРДЖИЕВ – отсъства 	

От администрацията на Висшия съдебен съвет присъстват експертните сътрудници към комисията: Надежда Азманова - началник отдел „САОД“ в дирекция „ИТСС“ и Галина Хаджиева - старши експерт в отдел „САОД“ в дирекция „ИТСС“.

Заседанието протече при следния дневен ред :

1. Проект на Правила за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела.
(Отложена с решение по протокол № 12/19.05.2021г., т.1 на КСКНСС)

2.  Предложение за допълнение и изменение на Вътрешни правила за организацията на дейността на КСКНСС.

3.  Предложение във връзка с решение на СК на ВСС по протокол № 3/02.02.2021 г., т. 6.

4. Писмо от г-жа Вероника Имова - член на ВСС, координатор в екипа за управление на проект ЕИСС и член на работната група за промени в ЕИСС относно предоставяне на актуализирани мапинг таблици по видовете наказателни и граждански дела, във връзка със залагането им в ЕИСС.
(Отложена с решение по протокол № 10/21.04.2021г., т.4 на КСКНСС)

5. Извлечение от протокол №10/26.05.2021 г., т. 3 на Комисия „Професионална квалификация и информационни технологии“ към Пленума на ВСС.

6. Писмо от Информационно обслужване АД във връзка приетите изменения и допълнения от СК на ВСС по протокол № 14/27.04.2021 г., т. 38.

По дневния ред: 

1. ОТНОСНО: Проект на Правила за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

1.1. Проектът на Индексите за резултатите от инстанционната проверка на съдебните актове по граждански, наказателни и административни дела и Указанията за тяхното поставяне след връщане на делата, да се публикува на интернет-страницата на Висшия съдебен съвет.

1.2. Да се изпрати окръжно писмо по служебните страници до всички съдилища, с което да бъдат уведомени, че съдиите могат да изразят становища по проекта в срок до 21.06.2021 г.
  
1.3. Проектът на Индексите за резултатите от инстанционната проверка на съдебните актове по граждански, наказателни и административни дела и Указанията за тяхното поставяне след връщане на делата, да се внесе ведно с постъпилите становища по т.1.2., в заседание на КСКНСС на 23.06.2021 г. 

Поради неприемливо поведение на член на комисията и съответно липса на кворум за продължаване на заседанието, 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

2.1. Отлага разглеждането на въпросите по т. 2, т. 3, т. 4, т. 5 и т. 6 от дневния ред за следващото заседание на комисията.

 
ПРЕДСЕДАТЕЛ НА
КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“:  / п /

ДАНИЕЛА МАРЧЕВА